SET สัปดาห์หน้าผันผวนต่อ เกาะติดตัวเลขศก.จีน-สหรัฐฯ
บล.ทรีนีตี้ เชื่อว่าตลาดสัปดาห์หน้าจะยังผันผวน พร้อมให้แนวรับ 1,350 จุด ส่วนแนวต้าน 1,400 จุด พร้อมแนะนำให้ติดตามตัวเลขเศรษฐกิจจันและสหรัฐฯ
25 ก.ย. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยวันนี้ (25 ก.ย.) ยืนในแดนบวกได้ ถือว่าแข็งแกร่งกว่าตลาดเพื่อนบ้านที่เคลื่อนไหวทั้งในแดนบวก-ลบ ทั้งนี้มองว่าอาจเป็นผลจากที่ตลาดในยุโรปเปิดเทรดมาในตอนบ่ายปรับตัวขึ้นแรงบวกไปถึง 2% และดาวโจนส์ฟิวเจอร์ก็บวกแรง 1.5% ทั้งที่ตลาดฯยังไม่ได้มีปัจจัยอะไรใหม่
อย่างไรก็ตาม สัปดาห์หน้าให้ติดตามเรื่องเพดานหนี้ของสหรัฐฯ ที่จะต้องออกกฏหมายงบประมาณฉบับใหม่ก่อนวันที่ 30 ก.ย., ติดตามตัวเลข PMI ภาคการผลิตของจีนงวดเดือนก.ย.ที่จะประกาศในวันที่ 1 ต.ค. และให้รอดูตัวเลขการจ้างงานของสหรัฐฯที่จะประกาศในวันศุกร์หน้า
ขณะที่แนวโน้มการลงทุนในสัปดาห์หน้า เชื่อว่าตลาดจะยังผันผวน พร้อมให้แนวรับ 1,350 จุด ส่วนแนวต้าน 1,400 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
SCC ปิดที่ 466.00 บาท ลดลง 10.00 บาท
JAS ปิดที่ 5.55 บาท ลดลง 0.10 บาท
CPALL ปิดที่ 49.75 บาท เพิ่มขึ้น 0.50 บาท
PTT ปิดที่ 250.00 บาท เพิ่มขึ้น 3.00 บาท
KBANK ปิดที่ 182.00 บาท เพิ่มขึ้น 1.00 บาท
 
ที่มา: สำนักข่าวอินโฟเควสท์